12. ข้อมูลอื่นที่เกี่ยวข้อง

1.  การร่วมกิจการระหว่างธนาคาร และบมจ. ทุนภัทร

ธนาคารได้ประกาศร่วมกิจการและร่วมบริหารงานกับบริษัททุนภัทร จำกัด (มหาชน) (“ทุนภัทร”)
โดยคณะกรรมการธนาคารและทุนภัทร มีมติเมื่อวันที่ 9 ธันวาคม 2554
เห็นชอบให้เข้าลงนามในบันทึกข้อตกลงว่าด้วยการร่วมกิจการระหว่างธนาคารและทุนภัทร
และเมื่อวันที่ 27 กุมภาพันธ์ 2555 เห็นชอบให้เข้าลงนามในสัญญาซื้อขายหุ้น ทั้งนี้
เพื่อดำเนินธุรกิจการเงิน ประกอบด้วย ธุรกิจธนาคารพาณิชย์ ธุรกิจหลักทรัพย์
และธุรกิจสนับสนุนอื่นๆ ร่วมกัน ทั้งที่ดำเนินการอยู่ปัจจุบันและที่จะพัฒนาขึ้นใหม่ ได้แก่
ธุรกิจลูกค้าบุคคลรายใหญ่ ธุรกิจสินเชื่อและตราสารหนี้สำหรับธุรกิจขนาดกลางและขนาดใหญ่
ธุรกิจตราสารอนุพันธ์ ธุรกิจการลงทุน ธุรกิจบริหารจัดการกองทุน
และธุรกิจหลักทรัพย์สำหรับบุคคลรายย่อย

ลักษณะการทำรายการเป็นการแลกหุ้นทั้งหมด (Share Swap) ในอัตราส่วนการแลกเปลี่ยนหุ้น
(Swap Ratio) 1 หุ้นสามัญของทุนภัทรต่อ 0.9135 หุ้นสามัญของธนาคาร
โดยธนาคารจะทำคำเสนอซื้อหลักทรัพย์ทั้งหมดของทุนภัทรจากผู้ถือหุ้นทุกราย
เพื่อเพิกถอนหุ้นของทุนภัทรออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทย
(Delisting Tender Offer)
ภายใต้เงื่อนไขว่าเมื่อสิ้นสุดระยะเวลาการทำคำเสนอซื้อหลักทรัพย์
จำนวนผู้ถือหุ้นของทุนภัทรที่ตอบรับคำเสนอซื้อหลักทรัพย์จะต้องมีจำนวนรวมกันไม่น้อยกว่าร้อยละ 75
ของจำนวนหุ้นที่จำหน่ายได้แล้วทั้งหมด และหากผลตอบรับคำเสนอซื้อมากกว่าร้อยละ 90
ธนาคารจะโอนหุ้นทั้งหมดใน บล.เกียรตินาคิน และ บลจ. เกียรตินาคินให้กับทุนภัทร
ส่งผลให้โครงสร้างผู้ถือหุ้นหลังร่วมกิจการเป็นดังนี้

[]

อย่างไรก็ดี การร่วมกิจการจะขึ้นอยู่กับการเข้าตรวจสอบสถานะของกิจการ
การเข้าเจรจาและลงนามในสัญญาซื้อขายหุ้น การขออนุมัติในเรื่องต่างๆ
จากหน่วยงานกำกับดูแลที่เกี่ยวข้อง เพื่อนำเสนอต่อคณะกรรมการธนาคาร
รวมถึงที่ประชุมผู้ถือหุ้นเพื่ออนุมัติต่อไป
ทั้งนี้คาดว่ากระบวนการทำคำเสนอซื้อหุ้นจะเสร็จสิ้นภายในไตรมาส 3 ปี 2555

สำหรับการบริหารจัดการภายหลังการร่วมกิจการนั้น
จะเป็นการดำเนินการร่วมกันระหว่างธนาคารและทุนภัทร
ทั้งที่เป็นธุรกิจที่ดำเนินการอยู่ในปัจจุบันและธุรกิจใหม่ที่เกี่ยวกับธุรกิจสถาบันการเงินหรือธุรกิจหลักทรัพย์และตลาดทุน
เพื่อเพิ่มมูลค่าทางการเงินโดยใช้ศักยภาพเชิงบวกของทั้งสองบริษัท
มุ่งถึงประโยชน์สูงสุดขององค์กรโดยรวม
โดยไม่จำกัดว่าการดำเนินธุรกิจดังกล่าวจะต้องอยู่ภายใต้บริษัทใด
การบริหารจัดการด้านสถาบันการเงินจะอยู่ภายใต้การดำเนินการของคณะกรรมการของธนาคาร
ซึ่งมีจำนวนรวมทั้งสิ้นไม่เกิน 15 คน โดยมีกรรมการที่เป็นอิสระจำนวน 6 คน
และกรรมการที่เป็นตัวแทนจาก RPIC Pte Ltd. (ซึ่งเป็นผู้ถือหุ้นใหญ่ของทุนภัทร) จำนวนไม่เกิน
2 คน
สำหรับการบริหารจัดการธุรกิจหลักทรัพย์และตลาดทุนจะอยู่ภายใต้การบริหารงานและ/หรือการถือหุ้นโดยทุนภัทร
ซึ่งคณะกรรมการของทุนภัทรจะประกอบไปด้วยกรรมการจำนวนรวมทั้งสิ้นไม่เกิน 13 คน
โดยมีกรรมการที่เป็นอิสระจำนวน 4 คน และกรรมการที่เป็นตัวแทนจากผู้ถือหุ้น
รายใหญ่ของธนาคารจำนวนไม่เกิน 3 คน

2.  ความรับผิดชอบต่อสังคม ชุมชน และสิ่งแวดล้อม

ปี 2554 ธนาคารดำเนินกิจกรรมเพื่อสังคมภายใต้โครงการพัฒนาคน พัฒนาชาติ กับเกียรตินาคิน
อย่างต่อเนื่อง และได้ขยายผลสู่กิจกรรมให้ความรู้ทางการเงินอีกหลายกิจกรรม เพื่อนำความรู้
ความเชี่ยวชาญของพนักงานและธุรกิจมาใช้สร้างประโยชน์สู่สังคมอย่างแท้จริง
ขณะเดียวกันพนักงานได้แสดงพลังจิตอาสามากขึ้นอย่างมีนัยสำคัญผ่านการดำเนินโครงการพัฒนาสังคมร่วมกับชุมชนมากถึง
92 โครงการ และกิจกรรมช่วยเหลือผู้ประสบอุทกภัยครั้งใหญ่ที่ผ่านมา
ซึ่งได้ยืนยันถึงปณิธานความรับผิดชอบต่อสังคมของกลุ่มธุรกิจเกียรตินาคิน ตั้งแต่เริ่มดำเนินธุรกิจที่ว่า
“เกียรตินาคินไปอยู่ที่ไหนก็ต้องเป็นส่วนหนึ่งที่ร่วมพัฒนาให้ชุมชน สังคมแห่งนั้นเจริญ
เมื่อธุรกิจประสบความสำเร็จก็ต้องเอื้อเฟื้อผู้อื่น” โดยจะเน้นกิจกรรมด้านต่างๆ ดังนี้

1.  ด้านส่งเสริมด้านการศึกษา

-   โครงการมอบทุนการศึกษา ร่วมกับมูลนิธิเกียรติร่วมมิตรเพื่อการศึกษา
    เพื่อกระจายโอกาสทางการศึกษาให้แก่เยาวชนด้อยโอกาสทั่วประเทศ
    ตั้งแต่ระดับชั้นอนุบาล-มัธยมศึกษา โดยการมอบทุนการศึกษา สร้างอาคารเรียน
    และสนับสนุนอุปกรณ์ทางการศึกษา ตั้งแต่ปี 2514 เป็นต้นมาถึงปัจจุบัน เฉพาะปี 2554
    มีนักเรียนได้รับทุนจากโครงการทั้งสิ้น 300 คน

-   โครงการทุนการศึกษาต่อเนื่องระดับปริญญาตรี Kiatnakin Responsibility
    Scholarships ร่วมกับจุฬาลงกรณ์มหาวิทยาลัย และมหาวิทยาลัยธรรมศาสตร์
    และกองบัญชาการตำรวจนครบาล ให้ทุนการศึกษาต่อเนื่องระดับปริญญาตรี
    กับนิสิตนักศึกษาในสังกัดของทั้งสองมหาวิทยาลัย บุตรของพนักงานธนาคาร
    และบุตรของตำรวจนครบาล ที่มีความประพฤติดี
    และมีจิตอาสาที่จะบำเพ็ญประโยชน์ต่อสังคมส่วนรวม
    โดยธนาคารไม่มีเงื่อนไขให้ผู้ที่ได้รับทุนนี้ต้องชดใช้ทุนภายหลังสำเร็จการศึกษาแต่อย่างใด
    ปัจจุบันมีนิสิตนักศึกษาได้รับทุนการศึกษานี้รวมทั้งสิ้น 91 คน งบประมาณรวมทั้งโครงการในช่วง
    6 ปี (พ.ศ. 2551-2556) 18.15 ล้านบาท

  สถิติจำนวนนิสิตนักศึกษาทุนโครงการ Kiatnakin Responsibility Scholarships

-   โครงการ KK บ่มเพาะวินัยทางการเงิน ธนาคารริเริ่มโครงการ KK
    บ่มเพาะวินัยทางการเงินร่วมกับสถาบันพัฒนาตลาดทุน ตลาดหลักทรัพย์แห่งประเทศไทย (TSI)
    โดยเสริมสร้างความตระหนักรู้ และปลูกฝังความจำเป็นของการมีวินัยทางการเงินให้กับนิสิต
    นักศึกษาในระดับอุดมศึกษา ก่อนเข้าสู่วัยทำงาน
    โดยใช้กลยุทธ์ให้พนักงานธนาคารที่ผ่านการอบรมจาก TSI เป็น KK Financial
    Responsibility Ambassadors

  นอกจากโครงการ KK บ่มเพาะวินัยทางการเงินแล้ว
  ธนาคารได้จัดกิจกรรมหลากหลายเพื่อให้ความรู้ด้านการเงิน การออม และการลงทุนแก่ลูกค้า
  พนักงาน เยาวชน ผู้ด้อยโอกาส และประชาชนทั่วไป อาทิ

-   การให้คำแนะนำ/คำปรึกษาด้านการเงินและการลงทุนที่เหมาะสมกับลูกค้าของธนาคาร

-   จัดสัมมนาเรื่องการบริหารเงินและการลงทุนให้กับลูกค้า นิสิตนักศึกษา และบุคคลทั่วไป

-   จัดโครงการ KK Young Leadership Camp เพื่ออบรมหลักสูตร 7 habits
    ให้กับบุตรหลานของลูกค้า

-   จัดโครงการ CARE เพื่อให้ความรู้และคำแนะนำด้านการบริหารเงิน การออม และการลงทุน
    ให้แก่พนักงาน

-   เผยแพร่ความรู้ทางการเงินให้แก่พนักงานผ่านระบบ IntraNet ตามโครงการ KK
    Knowledge Management

-   เผยแพร่บทความ “บริหารเงินสบายๆ มั่นใจ KK” ในหนังสือพิมพ์โพสต์ทูเดย์
    ประจำทุกวันจันทร์

-   โครงการสนับสนุนการประกวดแผนธุรกิจภาษาอังกฤษ The mai Bangkok Business
    Challenge ๑ Sasin ธนาคารสนับสนุนการจัดประกวดเเผนธุรกิจภาษาอังกฤษ
    ซึ่งจัดโดยสถาบันบัณฑิตบริหารธุรกิจศศินทร์แห่ ง จุฬาลงกรณ์มหาวิทยาลัย
    ร่วมกับตลาดหลักทรัพย์ เอ็ม เอ ไอ ต่อเนื่องตั้งแต่การจัดประกวดครั้งแรกจนถึง
    ปัจจุบันเป็นปีที่ 10 เพื่อเป็นเวทีให้นิสิตนักศึกษาระดับปริญญาโทด้านบริหารธุรกิจได้ระดมความรู้
    ความคิด มาปรับใช้ในการประกวดแผนธุรกิจระดับสากล
    และยังเป็นการส่งเสริมการเรียนรู้ทักษะการนำเสนอแผนธุรกิจเพื่อสร้างผู้ประกอบการรุ่นใหม่

-   โครงการจักรยานเพื่อน้อง ธนาคารร่วมกับมูลนิธิศุภนิมิตแห่งประเทศไทย ตั้งแต่ ปี 2545
    จนถึงปัจจุบัน มอบจักรยานให้โรงเรียนในพื้นที่
    ห่างไกลจัดสรรให้นักเรียนยืมใช้เป็นพาหนะในการเดินทางมาเรียนหนังสือ ทำให้ไม่
    ต้องหยุดเรียนเนื่องจากอุปสรรคในการเดินทาง
    นับเนื่องถึงปัจจุบันมีนักเรียนยืมใช้จักรยานในโครงการแล้วประมาณ 3,200 คน
    จากโรงเรียนใน 16 จังหวัดทั่วประเทศ โดยเฉพาะในปี 2554 ธนาคารมอบจักรยาน 263
    คันให้นักเรียน 10 จังหวัด ทั้งที่พื้นที่ตั้งของสาขาเปิดใหม่ของธนาคาร

    1.  ด้านการพัฒนาจริยธรรมและภูมิคุ้มกันสังคม

-   โครงการพัฒนาจิตให้เกิดปัญญาและสันติสุข ธนาคารร่วมกับยุวพุทธิกสมาคมแห่งประเทศไทย
    ในพระบรมราชูปถัมภ์ ตั้งแต่ปี 2537 ถึงปัจจุบัน
    ดำเนินโครงการพัฒนาจิตให้เกิดปัญญาและสันติสุข
    เพื่ออบรมธรรมะและปฏิบัติธรรมให้แก่ผู้บริหาร พนักงาน ลูกค้า และผู้สนใจทั่วไป

-   โครงการอบรมเยาวชนสัมพันธ์ ร่วมมือประสานใจต้านภัยยาเสพติด
    ดำเนินโครงการเพื่อสร้างความเข้าใจเรื่องโทษของยาเสพติด
    โดยมีเยาวชนจากกรุงเทพมหานครเข้ารับการอบรม เฉลี่ย 3,000 คนต่อปี หรือ 105,000
    คนตั้งแต่เริ่มโครงการในปี 2519

-   โครงการส่งเสริมการออมดีเด่น ร่วมมูลนิธิดวงประทีป
    เพื่อสนับสนุนกิจกรรมเผยแพร่ความรู้ความเข้าใจในด้านการลงทุนและการออมผ่านระบบสหกรณ์ซึ่งสอดคล้องกับแนวปรัชญาเศรษฐกิจพอเพียงที่ช่วยทำให้ชุมชนคลองเตยเข้มแข็งและพึ่งพาตนเองได้
    ธนาคารสนับสนุนงบประมาณ และจัดมอบรางวัลให้แก่สมาชิกสหกรณ์ดีเด่น เป็นประจำทุกปี
    นับตั้งแต่ปี 2543 เป็นต้นมา ปัจจุบันจำนวนสมาชิกร้อยละ 30 มีวินัยทางการออมที่ดีขึ้น

-   โครงการส่งเสริมกิจกรรมสหกรณ์ในโรงเรียนสังกัดกรุงเทพมหานคร
    ธนาคารร่วมกับสำนักการศึกษากรุงเทพมหานคร จัดกิจกรรมสหกรณ์
    ร้านค้าและสหกรณ์ออมทรัพย์ ในโรงเรียนสังกัดกรุงเทพมหานคร ตั้งแต่ปี 2544 เป็นต้นมา
    เพื่อส่งเสริมปลูกฝัง เจตคติ ค่านิยมและอุดมการณ์สหกรณ์
    ตลอดจนการรู้จักการแก้ไขปัญหาด้วยเหตุผลตามหลักประชาธิปไตยโดยในปี 2554 มีโรงเรียนที่
    ได้รับคัดเลือกเป็นโรงเรียนสหกรณ์ต้นแบบ 11 แห่ง จากโรงเรียนที่เข้าร่วมโครงการทั้งสิ้น
    436 แห่ง

-   พิธีถวายผ้าพระกฐินพระราชทาน ประจำปี 2554
    ธนาคารร่วมทำนุบำรุงพระพุทธศาสนาร่วมกับชุมชนรอบสาขาของธนาคารโดยจัดพิธีถวายผ้าพระกฐินพระราชทานขึ้น
    ณ วัดศรีอุบลรัตนาราม จังหวัดอุบลราชธานี
    ภายหลังเสร็จสิ้นพิธีถวายผ้าพระกฐินพระราชทานแล้ว
    ผู้บริหารและพนักงานธนาคารจากทุกสาขาในภาคตะวันออกเฉียงเหนือได้ร่วมกันให้ความช่วยเหลือชุมชนประสบภัยน้ำท่วมในเขตเทศบาลนครฯ
    และเขตเทศบาลเมืองวารินชำราบ และมอบจักรยานให้โรงเรียนต่างๆ
    นำไปจัดสรรให้นักเรียนยืมใช้เพื่อเดินทางมาโรงเรียนหลังน้ำลดด้วย

    1.  ด้านบรรเทาทุกข์และสาธารณกุศล

  ภัยธรรมชาติที่เกิดขึ้นในรอบปีที่ผ่านมาทั้งในประเทศและต่างประเทศ ส่งผลต่อชีวิตและทรัพย์สิน
  เป็นอันมาก ธนาคารจึงได้ดำเนินการช่วยเหลือ บรรเทา และเยียวยาผู้ประสบภัย
  ผ่านโครงการต่างๆ ดังนี้

-   KK รวมน้ำใจช่วยผู้ประสบภัยน้ำท่วม

-   KK รวมน้ำใจช่วยผู้ประสบภัยสึนามิและแผ่นดินไหวในประเทศญี่ปุ่น

  เพื่อช่วยเหลือผู้ประสบภัย ซึ่งแบ่งเป็น 4 กลุ่ม ได้แก่ ลูกค้า ชุมชนรอบ สาขา
  สังคมและผู้ประสบภัยทั่วไป และพนักงาน ด้วยหลากหลายกิจกรรม อาทิ

1)  การช่วยเหลือลูกค้า

-   ลูกค้าเช่าซื้อรถยนต์

-   พักชำระหนี้ทั้งเงินต้นและดอกเบี้ยออกไปสูงสุด 6 เดือน ตามหลักเกณฑ์การปรับโครงสร้างหนี้
    โดยยืดการผ่อนชำระค่างวดออกไปด้วยค่างวดเท่าเดิม
    และระยะเวลาการผ่อนชำระเท่ากับระยะเวลาชำระที่ เหลืออยู่
    โดยเป็นไปตามหลักเกณฑ์การพักชำระหนี้ผู้ประสบภัยน้ำท่วมของธนาคาร
    เพื่อเป็นการบรรเทาความเดือดร้อนให้กับลูกค้าของธนาคาร

-   ลูกค้าสินเชื่อธุรกิจและลุกค้าผู้ประกอบการธุรกิจอสังหาริมทรัพย์

-   จัดมาตรการพิเศษโดยพิจารณาตามความเหมาะสมแต่ละราย

-   มอบเรือพายให้โครงการอสังหาริมทรัพย์ของลุกค้า

-   เตรียมวงเงินกู้พิเศษสำหรับลุกค้าเพื่อฟื้นฟูกิจการหรือเป็นเงินหมุนเวียนในธุรกิจ

-   ลูกค้าเงินฝาก

-   อำนวยความสะดวกลูกค้าที่เงินฝากครบกำหนด โดยให้ทำรายการต่างสาขา
    และบริการยืนยันการทำรายการผ่านทางโทรศัพท์

-   ยกเว้นค่าธรรมเนียมการเบิกถอนเงินสดผ่านเครื่อง ATM ข้ามเขตทั่วประเทศ

-   มอบชุดอุปกรณ์ทำความสะอาด

2)  การช่วยเหลือชุมชนโดยรอบสาขา

-   ร่วมกับหน่วยงานบรรเทาสาธารณภัยมอบถุงยังชีพ สุขาลอยน้ำ ในพื้นที่ประสบอุทกภัย

-   มอบหมายให้ผู้จัดการสาขาสำรวจความเสียหายบริเวณชุมชนโดยรอบที่ตั้งสาขา
    เพื่อหาแนวทางในการช่วยเหลือชุมชนหลังจากน้ำลด

-   ฟื้นฟูสถานที่สาธารณประโยชน์ อาทิ วัดบางพูดนอก จังหวัดนนทบุรี อาคารอเนกประสงค์ ชุมชน
    โพธาราม จังหวัดพระนครศรีอยุธยา และโรงเรียนจารุศรบำรุง จังหวัดปทุมธานี เป็นต้น

3)  การช่วยเหลือสังคมและประชาชนทั่วไป

-   การเปิดบัญชีออมทรัพย์เฉพาะกิจของธนาคารเพื่อระดมเงินบริจาค

-   การให้ความช่วยเหลือผ่านองค์กรสาธารณกุศลต่างๆ อาทิ สภากาชาดไทย
    สมาคมบริษัทจดทะเบียนไทย ศูนย์ปฏิบัติการช่วยเหลือผู้ประสบอุทกภัย สถาบันอาศรมศิลป์
    และมหาวิทยาลัยศรีนครินทรวิโรฒ เป็นต้น

-   การจัดกิจกรรม “กดตู้นี้ปันรอยยิ้ม”
    ซึ่งธนาคารบริจาคเงินช่วยเหลือผู้ประสบภัยตามจำนวนครั้งของธุรกรรมทางการเงินที่ตู้ ATM
    ของธนาคารภายในระยะเวลาที่กำหนดไว้

-   การจัดกิจกรรม “KK E-Banking ช่วยผู้ประสบภัย”
    ซึ่งธนาคารบริจาคเงินช่วยเหลือผู้ประสบภัยตามจำนวนครั้งของธุรกรรมทางการเงินที่เกิดขึ้นทาง
    KK E-Banking Service ภายในระยะเวลาที่กำหนด

-   กิจกรรมพนักงานจิตอาสาต่างๆ ได้แก่ การบริจาคโลหิต อาสาสมัครบรรจุถุงยังชีพ และการปั้น
    EM Balls

-   การช่วยเหลือชุมชนโดยสายธุรกิจและสาขาต่างๆ ของธนาคาร

-   การช่วยเหลือพนักงานธนาคาร

-   การจัดทำคู่มือ KK ใส่ใจ ฟื้นภัยหลังน้ำลด

  กิจกรรมบริจาคโลหิต

  ธนาคารร่วมกับศูนย์บริการโลหิตเคลื่อนที่ สภากาชาดไทย จัดกิจกรรมบริจาคโลหิตที่อาคารเค
  ทาวเวอร์ เพื่อบรรเทาภาวะการขาดแคลนโลหิตสำหรับผู้ป่วยในสถานการณ์ต่างๆ อาทิ
  อุทกภัยครั้งใหญ่ในภาคใต้ ภาคตะวันออกเฉียงเหนือและภาคกลาง

  กิจกรรมสาธารณกุศล

-   สนับสนุนมูลนิธิคุณแม่ ดร.สิริ กรินชัย จัดอบรมวิปัสสนากรรมฐานโครงการ
    "พัฒนาจิตให้เกิดปัญญาและสันติสุข"

-   สนับสนุนมูลนิธิพระพุทธโลกนาถสุโขทัย วัดยานนาวาสร้างโรงเรียนพระปริยัติธรรม

-   มอบทุนการศึกษาบุตร-ธิดา สมาชิกสมาคมผู้สื่อข่าวเศรษฐกิจ

-   สนับสนุนโครงการกิจกรรมเพื่อสังคมโดยนิสิตนักศึกษาในโครงการทุนการศึกษาต่อเนื่องระดับปริญญาตรี
    Kiatnakin Responsibility Scholarships อาทิ โครงการ"เพาะบัณฑิตรุ่นใหม่
    ใช้เงินอย่างสร้างสรรค์" โครงการ "น้องจ๋า...มามะ มาออม" โครงการของชมรม Chula
    SIFE โครงการค่ายอาสาพัฒนาชนบท และโครงการค่ายอบรมวิปัสสนากรรมฐาน

-   สนับสนุนสภาสตรีแห่งชาติในพระบรมราชินูปถัมภ์จัดกิจกรรมสัมมนาเคล็ดลับการประกอบธุรกิจยุคใหม่เนื่องในวันสตรีไทย

-   สนับสนุนการบูรณะอาคารหอประชุมสภาสตรีแห่งชาติในพระบรมราชินูปถัมภ์

-   สนับสนุนโครงการเยาวสตรีไทยดีเด่นประจำปี 2554
    โดยสภาองค์การพัฒนาเด็กและเยาวชนในพระบรมราชูปถัมภ์ เป็นต้น

    1.  กิจกรรมเพื่อสังคมซึ่งดำเนินการโดยสาขาของธนาคารทั่วประเทศ

  ในปี 2554 สาขาทั้ง 72 แห่งทั่วประเทศของธนาคารดำเนินกิจกรรมเพื่อสังคม
  ร่วมกับชุมชนรอบสาขาทั้งสิ้น 92 โครงการ อาทิ การพัฒนาและปรับปรุงห้องสมุดชุมชน
  จัดอบรมเรื่องการสร้างวินัยทางการเงิน และสนับสนุนในการสร้าง บูรณะ อาคารชุมชน
  และลานกีฬาชุมชน เป็นต้น

2.  กิจกรรมพนักงานจิตอาสา

-   โครงการ Save Energy @ Kiatnakin Bank

  ธนาคารดำเนินการสร้างจิตสำนึกเรื่องการอนุรักษ์พลังงานและการใช้ทรัพยากรอย่างมีประสิทธิภาพให้แก่พนักงาน
  ตั้งแต่ปี 2549 ต่อเนื่องจนถึงสิ้นปี 2554 รวมเป็นเวลา 6 ปี โดยมีพนักงานจิตอาสาจำนวน 103
  คนจากทุกส่วนงานและทุกสาขาทั่วประเทศ ทำหน้าที่ทูตพลังงาน KK
  ในการรณรงค์และกระตุ้นพฤติกรรมการอนุรักษ์พลังงานและทรัพยากร

  ผลการรณรงค์สร้างจิตอาสาเรื่องการอนุรักษ์พลังงานและทรัพยากรในปี 2554
  สำรวจโดยทูตพลังงาน จากกลุ่มตัวอย่างพนักงาน 3,000 คน พบว่า ร้อยละ 70
  ของกลุ่มตัวอย่างมีพัฒนาการด้านจิตสำนึกในการอนุรักษ์พลังงานสูงขึ้นระหว่างร้อยละ 80 - 100
  ในเดือนธันวาคม เทียบกับเดือนมกราคม 2554

  ปี 2554 ธนาคารดำเนินกิจกรรมเพื่อสังคมภายใต้โครงการพัฒนาคน
  พัฒนาชาติกับเกียรตินาคินอย่างต่อเนื่อง
  และได้ขยายผลสู่กิจกรรมให้ความรู้ทางการเงินอีกหลายกิจกรรม เพื่อนำความรู้
  ความเชี่ยวชาญของพนักงานและธุรกิจของเรามาใช้ในการสร้างประโยชน์สู่สังคมอย่างแท้จริง
  ขณะเดียวกันพนักงานของเราได้แสดงพลังจิตอาสามากขึ้นอย่างมีนัยสำคัญผ่านการดำเนินโครงการพัฒนาสังคมร่วมกับชุมชนมากถึง
  92 โครงการและกิจกรรมช่วยเหลือผู้ประสบอุทกภัยครั้งใหญ่ที่ผ่านมา
  ได้ยืนยันถึงปณิธานความรับผิดชอบต่อสังคมของเกียรตินาคินตั้งแต่เริ่มธุรกิจที่ว่า
  “เกียรตินาคินไปอยู่ที่ ไหนต้องเป็นส่วนหนึ่งที่ ไปช่วยพัฒนาให้ชุมชน แห่งนั้นเจริญขึ้น
  เมื่อธุรกิจประสบความสำเร็จก็ต้องเอื้อเฟื้อผู้อื่น”